Politehnica Iași și Dinamo au încheiat la egalitate un meci în care ambele combatante aveau mare nevoie de cele trei puncte pentru a ieși din zona fierbinte a clasamentului.
Partida a fost una echilibrată. Spre final însă Dinamo a avut șanse de a-și adjudeca punctele, însă le-a irosit.
În urma acestui rezultat Dinamo rămâne pe penultimul loc, cu o zestre de 26 de puncte.
La rândul ei, Poli Iași e pe locul 12, cu 32 de puncte, însă poate fi depășită de FCU Craiova, care are un punct mai puțin, dar și un meci mai puțin disputat.
(sursa: Mediafax)